**Výzva na predloženie cenovej ponuky**

pre zákazku s nízkou hodnotou podľa §117 ods. 6, 7, 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) Vestník verejného obstarávania č. 012/2023 zo dňa 08.01.2023 – WNP-01682

1. **Identifikácia verejného obstarávateľa:**

Názov organizácie: Nemocnica Poprad, a.s.

IČO: 36 513 458

Štatutárny zástupca: MUDr. Jozef Tekáč, MPH – predseda predstavenstva

Mgr. Bc. Richard Vojsovič – člen predstavenstva

Sídlo organizácie: Banícka 803/28, 058 45 Poprad

Kontaktná osoba: Ing. Jana Faltinová, Ph.D.

Komunikácia v tomto verejnom obstarávaní bude prebiehať v systéme JOSEPHINE.

**Názov predmetu zákazky:** „**Multifunkčná ANGIO stena**“

1. **Druh zákazky:** stavebné práce, služby
2. **CPV kód:**  45000000-7, 60000000-8
3. **Zmluvný vzťah:** S úspešným uchádzačom bude uzavretá zmluva o dielo
4. **Opis predmetu zákazky** Projekt rieši stavebné opravy, ktoré sa budú realizovať v jestvujúcich priestoroch pracoviska RTG -ANGIO na I.NP a čiastočne na I.PP. Nový Angio prístroj bude osadený na pôvodnom mieste. Bližšia špecifikácia stavby je uvedená v Projektovej dokumentácii, súčasťou ktorej je aj výkresová dokumentácia a položkový výkaz výmer, ktorý uchádzač naceňuje. Projektová dokumentácia a výkaz výmer sú samostatné prílohy súťažných podkladov.

Podrobné vymedzenie predmetu zákazky tvorí príloha č. 3) „*Opis predmetu zákazky“* týchto súťažných podkladov.

1. **Predpokladaná hodnota zákazky:** **105 320,51 € EUR bez DPH**
2. **Miesto plnenia:** Nemocnica Poprad, Banícka 803/28, 058 45 Poprad.
3. **Rozdelenie predmetu obstarávania na časti:**

NIE [ X ] ÁNO [ ]

Uchádzač musí predložiť cenovú ponuku na celý predmet zákazky.

1. **Možnosť predloženia variantných riešení:**

NIE [X] ÁNO [ ]

Ak súčasťou ponuky uchádzača bude aj variantné riešenie, nebude takéto variantné riešenie zaradené do vyhodnotenia a nebude brané do úvahy.

1. **Trvanie zmluvy a realizácia predmetu zákazky:**

Termín realizácie : do 3 mesiacov od začatia stavby

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:** Predmet zákazky bude financovaný z vlastných zdrojov verejného obstarávateľa. Splatnosť faktúry do 60 dní odo dňa jej doručenia.
2. **Lehota na predkladanie ponúk s požadovanými dokladmi:** Do 10.02.2023 do 10:00.
3. **Termín otvárania ponúk: 10.02.02023 o 10:30.**
4. **Komunikácia:**

Uchádzač predloží ponuku vrátane všetkých požadovaných dokumentov v lehote na predkladanie ponúk v elektronickej forme prostredníctvom systému JOSEPHINE, ktorý je dostupný na webovej adrese: <https://josephine.proebiz.com/sk/>.

Predložiť ponuku môže iba registrovaný záujemca pre príslušnú zákazku. Záujemcovia o zákazku sa registrujú sami do príslušnej zákazky. V prípade potreby môžu záujemcovia/uchádzači požiadať o pomoc s prácou v systéme JOSEPHINE na telefónnom čísle +421 220 255 999. Telefonická podpora je dostupná v pracovných dňoch od 08:00 do 17:00 hod.

**Manuál k vloženiu cenovej ponuky nájdete na linku:** [**https://store.proebiz.com/docs/josephine/sk/Skrateny\_navod\_ucastnik.pdf**](https://store.proebiz.com/docs/josephine/sk/Skrateny_navod_ucastnik.pdf) **(strana 10 až 14)**

1. **Jazyk ponuky:**

Ponuku s požadovanými dokladmi je potrebné predložiť v slovenskom resp. českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka. Pokiaľ sa zistí rozdiel v ich obsahu, rozhodujúci je úradný preklad do slovenského jazyka.

1. **Vysvetľovanie:**

V prípade žiadosti o vysvetlenie Výzvy a sprievodných dokumentov potrebných na vypracovanie ponuky musí byť žiadosť doručená verejnému obstarávateľovi prostredníctvom systému JOSEPHINE, najneskôr v deň predchádzajúci poslednému dňu lehoty na predkladanie ponúk do 10:00 hod.

1. **Cena a spôsob určenia ceny:**

Do ceny za predmet zákazky je potrebné zapracovať aj akékoľvek interné či externé náklady a výdavky spojené s predmetom zákazky. Cenu je potrebné spracovať na základe požadovaného rozsahu a ďalších požiadaviek uvedených vo Výzve a jej prílohách.

Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR a to len v požadovanej štruktúre Prílohy zaokrúhlená na 2 desatinné miesta.

Ak uchádzač nie je platcom DPH, uvedie navrhovanú zmluvnú cenu, t. j. celkovú cenu v EUR. Na skutočnosť, že nie je platcom DPH, upozorní v ponuke.

Súčasťou ponuky uchádzača musí byť ponukový rozpočet. Rozpočet musí byť položkový, spracovaný v zmysle členenia výkazu výmer, pričom sa vyžaduje ocenenie všetkých položiek výkazu výmer. Uchádzač nesmie meniť merné jednotky položiek uvedených vo výkaze výmer, s výnimkou procesu vysvetľovania súťažných podkladov pokiaľ tak určí verejný obstarávateľ.

1. **Podmienky účasti a doklady na ich preukázanie:**
2. Uchádzač musí splniť podmienku účasti podľa § 32 ods. 1 písm. e) zákona t.j. musí byť oprávnený dodávať predmet zákazky.
3. Uchádzač musí splniť podmienku účasti podľa § 32 ods. 1 písm. f) zákona t.j. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
4. Uchádzač musí preukázať súlad s podrobným opisom predmetu zákazky uvedeným vo Výzve a jej prílohách.

1. **Zábezpeka ponuky**
2. Zábezpeka ponuky v zmysle §46 zákona o verejnom obstarávaní sa vyžaduje.
3. Výška zábezpeky je 4.400,00 EUR.

Spôsob zloženia zábezpeky:

1. zložením finančných prostriedkov na bankový účet verejného obstarávateľa alebo
2. poskytnutím bankovej záruky za uchádzača alebo
3. poistením záruky

3. Podmienky zloženia zábezpeky:

1. Zloženie finančných prostriedkov na bankový účet verejného obstarávateľa
2. Finančné prostriedky musia byť zložené na účet verejného obstarávateľa vedený na č. účtu - IBAN:SK10 0200 0000 0021 2701 3051, ako variabilný symbol uviesť IČO uchádzača, aby obstarávateľ mohol identifikovať platcu a táto platba bola overiteľná; do správy pre príjemcu uviesť názov zákazky. Účet nie je úročený
3. Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.
4. Poskytnutie bankovej záruky : Uchádzač predloží podľa bodu záručnú listinu, v ktorej banka písomne vyhlási, že uspokojí verejného obstarávateľa za uchádzača do výšky zábezpeky. Banka sa zaväzuje zaplatiť vzniknutú pohľadávku na prvé požiadanie a bez námietok do tridsať dní po doručení výzvy verejného obstarávateľa na zaplatenie, na jeho účet. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou.
5. Poskytnutie poistenia záruky - Uchádzač predloží podľa bodu 16.4 poistenie záruky, v ktorom poisťovňa písomne vyhlási, že uspokojí verejného obstarávateľa za uchádzača do výšky zábezpeky. Poisťovňa sa zaväzuje zaplatiť vzniknutú pohľadávku na prvé požiadanie a bez námietok do tridsať dní po doručení výzvy verejného obstarávateľa na zaplatenie, na jeho účet. Poistenie záruky môže byť vystavené poisťovňou so sídlom v Slovenskej republike, pobočkou zahraničnej poisťovne v SR alebo zahraničnou poisťovňou.
6. Verejný obstarávateľ uvoľní alebo vráti uchádzačovi zábezpeku v súlade s § 46 ods. 7 zákona do siedmich dní odo dňa:

a) uplynutia lehoty viazanosti ponúk,

b) márneho uplynutia lehoty na doručenie námietky, ak bol uchádzač vylúčený z verejného obstarávania alebo ak verejný obstarávateľ zruší použitý postup zadávania zákazky, alebo

c) uzavretia zmluvy.

1. Spôsob zloženia zábezpeky si vyberie uchádzač
2. Zábezpeka prepadne v prospech verejného obstarávateľa, ak uchádzač v lehote viazanosti ponúk:

a) odstúpi od svojej ponuky alebo

b) neposkytne súčinnosť alebo odmietne uzavrieť zmluvu podľa § 56 ods. 8 až 12 zákona

1. **Obsah ponuky:**

Na preukázanie splnenia podmienok účasti je **potrebné predložiť** nasledovné doklady:

1. Doklad k preukázaniu splnenia podmienky účasti podľa § 32 ods. 1 písm. e) zákona:

* + - Doklad o oprávnení dodávať tovar, ktorý zodpovedá predmetu zákazky (výpis z obchodného registra, výpis so živnostenského registra, iné oprávnenia/osvedčenia).

***Verejný obstarávateľ si splnenie podmienky účasti podľa § 32 ods. 1 písm. e) zákona preverí prostredníctvom verejne dostupných registrov.***

2. Doklad k preukázaniu splnenia podmienky účasti podľa § 32 ods. 1 písm. f) zákona:

* + - Čestné vyhlásenie uchádzača. (uchádzač predloží podpísané a naskenované čestné vyhlásenie, ktoré tvorí ***Prílohu č. 2 Výzvy*** *– Čestné vyhlásenie uchádzača)*

*Uchádzač zapísaný v Zozname hospodárskych subjektov, vedený Úradom pre verejné obstarávanie, môže doklady pre splnenie podmienky účasti podľa § 32 ods. 1 písm. e) a f) zákona nahradiť predložením informácie o jeho zapísaní do Zoznamu hospodárskych subjektov, prípadne potvrdením o jeho zápise do Zoznamu hospodárskych subjektov podľa § 152 zákona.*

3. Podpísaná a naskenovaná ***príloha č. 1 Výzvy*** – *Identifikačné údaje uchádzača.* Uchádzač uvádza údaje v štruktúre a obsahu Prílohy č. 1 Výzvy.

Na preukázanie splnenia požiadaviek na predmet zákazky je **potrebné predložiť** nasledovné doklady:

1. **Ocenený výkaz výmer – rozpočet uchádzača**. Rozpočet musí byť položkový, spracovaný v súlade s poskytnutou projektovou dokumentáciou a výkazom výmer, ktoré sú súčasťou týchto podkladov a musí byť spracovaný v zmysle členenia výkazu výmer, pričom sa vyžaduje ocenenie všetkých položiek výkazu výmer. Rozpočet musí byť nacenený v súlade požiadavkami, uvedenými v týchto súťažných podkladoch. Uchádzač predloží rozpočet aj v editovateľnom formáte (napr. xls).
2. V prípade, ak dokumenty v ponuke sú podpísané osobou, ktorá nie je štatutárnym orgánom uchádzača, verejný obstarávateľ požaduje predložiť aj **splnomocnenie s úradne osvedčenými podpismi pre zástupcu uchádzača**, že je oprávnený konať v mene uchádzača. Požadovaný doklad má byť predložený vo forme naskenovaného originálneho dokladu alebo jeho úradne osvedčenej kópie.
3. **Hodnotenie ponúk:**
4. Kritériom na vyhodnotenie ponúk je **najnižšia celková cena v EUR s DPH**.
5. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa najnižšej celkovej ceny (v EUR s DPH).
6. Ak z predložených dokladov nie je možne vyhodnotiť splnenie podmienok účasti, verejný obstarávateľ požiada uchádzača o vysvetlenie/doplnenie ponuky.
7. Úspešným uchádzačom sa stane uchádzač, ktorý splní podmienky účasti, požiadavky na predmet zákazky a zároveň bude mať najnižšiu celkovú cenu za celý predmet zákazky.
8. Vyhodnocovaná bude ponuka uchádzača, ktorý sa umiestni 1. v poradí.
   * + Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti (ak je relevantné) po vyhodnotení ponúk na základe kritériá/kritérií na vyhodnotenie ponúk:
       1. a to iba v prípade uchádzača, ktorý sa umiestnil na prvom mieste v poradí;
   1. u ďalšieho uchádzača v poradí, ak dôjde k vylúčeniu uchádzača uvedeného v písm. a) a to tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
9. **Informácia o vyhradení zákazky pre chránené dielne alebo chránené pracoviská:**

Nevyhradená.

1. **Uplynutie lehoty viazanosti ponúk:**

Po dobu 6 mesiacov od lehoty na predkladanie ponúk.

1. **Verejný obstarávateľ si vyhradzuje:**
2. právo zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
3. možnosť vylúčiť uchádzača kedykoľvek počas verejného obstarávania ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom.
4. právo vylúčiť kedykoľvek počas verejného obstarávania uchádzača alebo záujemcu, ak konflikt záujmov podľa § 23 zákona nemožno odstrániť inými účinnými opatreniami.
5. **Konflikt záujmov:**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní.

V prípade existencie konfliktu záujmov verejný obstarávateľ prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov.

V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

1. **Elektronická aukcia:**

Elektronická aukcia nebude aplikovaná.

1. **Uzatvorenie zmluvy:**

Zmluvné podmienky sú pre uchádzačov záväzné. Uchádzač nepredkladá návrh zmluvy v rámci svojej ponuky, verejný obstarávateľ vyzve úspešného uchádzača na doplnenie údajov a podpis zmluvy, ktorá musí byť v súlade s výzvou (vrátane príloh) a s jeho ponukou.

Uchádzač prejavuje súhlas s obsahom návrhu zmluvných podmienok v predloženej **Prílohe č. 1 Výzvy**.

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f). Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d). Ustanovenie § 11 tým nie je dotknuté.

V Poprade, dňa: 30.01.2023

........................................................

Ing. Jana Faltinová, Ph.D.

SOR pre VO  
Prílohy:

1. Príloha č. 1 – Identifikačné údaje uchádzača,
2. Príloha č. 2 – Čestné vyhlásenie uchádzača,
3. Príloha č. 3 – Opis predmetu zákazky a stanovenie ceny,
4. Príloha č. 4 – Návrh zmluvy
5. Príloha č. 5. - Výkaz výmer – rozpočet
6. Príloha č. 6. - PD Multifunkčná ANGIO stena